NARIADENIE KOMISIE (ES) č. 1476/2004
z 18. augusta 2004,
ktorým sa mení a dopĺňa nariadenie (ES) č. 97/2004, ktoré upravuje nariadenie (ES) č. 2281/2003 a nariadenie (ES) č. 2299/2003, ktoré stanovujú cenu neodzrnenej bavlny na svetovom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Grécka, najmä na jeho protokol č. 4 o bavlne (1),
so zreteľom na nariadenie Rady (ES) č. 1051/2001 z 22. mája 2001 o výrobnej pomoci pre bavlnu (2), najmä na jeho článok 4,
keďže:
(1)
Nariadenie (ES) č. 97/2004 (3) sa omylom uplatňuje na žiadosť zainteresovaných strán. Je potrebné túto chybu napraviť.
(2)
Vzhľadom na to, že táto chyba sa musí urýchlene napraviť, toto nariadenie by malo nadobudnúť účinnosť v deň jeho uverejnenia,
PRIJALA TOTO NARIADENIE:
Článok 1
Nariadenie (ES) č. 97/2004 sa mení a dopĺňa takto: v článku 3 ods. 2 a ods. 3 sa vypúšťa výraz „Na žiadosť zainteresovanej strany“.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je uplatniteľné od 22. januára 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 18. augusta 2004